Եթե վերոնշյալ հասցեում գերքլորացման հետևանքով ջրի որակի վատացումը մշտական չէ, խիստ կարճատև բնույթ ունի, ապա, օրինակ, Արշակունյաց 5 հասցեի շենքի վերին հարկի ծորակներից հոսող ջուրը մոտ կես ժամ բաժակում պահելուց հետո քիմիական լուծույթ հիշեցնող տհաճ համի պատճառով այլևս խմել չի լինում: Այս շենքում աշխատողների մի մասը միայն չափազանց ծարավ լինելու դեպքում է օգտվում այդ ջրից, հիմնականում ջուրը գնում են խանութներից կամ տանից են իրենց հետ բերում տարբեր տարաներով: